google/wiki40b huggingface dataset:
Γκίζελα (κόρη του Λουδοβίκου του Ευσεβή)

Βιογραφία

Ήταν η μόνη (επιζήσασα) κόρη του Λουδοβίκου Β΄ του Ευσεβούς βασιλιά των Φράγκων & Λομβαρδών και της 2ης συζύγου του Ιουδήθ των Παλαιών Γουέλφων, κόρης του Γουέλφου κόμη Φραγκικών γαιών στη Βαυαρία.
Έκανε γάμο με τον ισχυρό και με επιρροή Έμπερχαρτ μάργραβο του Φρίουλι, που αργότερα αγιοποιήθηκε. Η Γκιίζελα ήταν διάσημη για την ευλάβειά της και την αρετή της, όπως και η ομώνυμη μεγάλη θεία της Γκίζελα, αδελφή του Καρλομάγνου, η οποία είχε επιλέξει τη θρησκευτική ζωή από νέα.
Η προίκα της περιελάμβανε πολλές πλούσιες περιοχές, όπως η ενορία του Συζουάν. Αυτή βρισκόταν στο κέντρο της επαρχίας Πεβέλ και ήταν από τις πιο ωραίες κώμες στην περιοχή. Έγινε μία από τις κατοικίες του ζεύγους. Ίδρυσαν μία μονή εκεί, που ολοκληρώθηκε μετά το τέλος των δύο τους. Η μονή του Σαν Σαλβατόρε δόθηκε στην Γκίζελα από την Ερμενγάρδη του Τουρ, σύζυγο του Λοθαρίου Α΄ των Φράγκων, αδελφού της Γκίζελας. Υπηρετησε εκεί για ένα διάστημα ως ηγουμένη και κοσμήτωρ. Αφιέρωνε τον χρόνο της για τη μόρφωση τη δική της και των πολλών παιδιών της.
Ρίμνικου Βίλτσεα

Γεωγραφία

Η Ρίμνικου Βίλτσεα βρίσκεται στο νοτιοκεντρικό τμήμα της Ρουμανίας. Η πόλη είναι χτισμένη κατά μήκος του ποταμού Ολτ στούς πρόποδες των νότιων Καρπαθίων σε σπουδαίο συγκοινωνιακό σημείο, καθώς η κοιλάδα του ποταμού Ολτ είναι από τη φύση της η μόνη που τέμνει κάθετα τα Καρπάθια, επιτρέποντας την επικοινωνία μεταξύ της παραδουνάβιας πεδιάδας της Βλαχίας με την Τρανσυλβανία. Η πόλη βρίσκεται περίπου 12 χιλιόμετρα από τα Ορη Κόζια και περίπου 40 χιλιόμετρα από τα Ορη Φάγκαρας και Λοτρουλούι. Το νότιο όριο της Ρίμνικου Βίλτσεα σχηματίζεται από το Οροπέδιο Γκέτικ και την κοιλάδα του Ολτουλούι.
Tην πόλη διασχίζει η Ευρωπαϊκή Οδός Ε81, μια από τις κύριες εθνικές οδούς της Ρουμανίας.

Oltchim S.A.

Η Oltchim S.A. Ramnicu Valcea ήταν μία από τις μεγαλύτερες εταιρείες χημικών προϊόντων στη Ρουμανία. Παρήγε χημικά προϊόντα από το 1966, ήταν ένας εξαγωγέας χλωροσοδικών, πολυαιθερικών πολυολών και οξειδίου του προπυλενίου στις αγορές της Ανατολικής και της Κεντρικής Ευρώπης και ήταν ο δεύτερος μεγαλύτερος παραγωγός PVC στην περιοχή.
Το 2009 και το 2010, η εταιρεία μείωσε την παραγωγή και απέλυσε οι εργαζόμενους, λόγω της οικονομικής κρίσης και έγινε μία από τις πρώτες εταιρείες που έλαβαν ενισχύσεις από την κυβέρνηση, αλλά τελικά το 2012 κηρύχθηκε σε πτώχευση.

Κυβερνοέγκλημα

Η Ρίμνικου Βίλτσεα έχει αποκτήσει κακή φήμη ως παγκόσμιο κέντρο του εγκλήματος στον κυβερνοχώρο, που περιλαμβάνει, αλλά όχι μόνο, απατεώνες στο eBay και στο Craigslist που κλέβουν χιλιάδες δολάρια ανά συναλλαγή από ξένους αγοραστές, δημιουργώντας έσοδα εκατομμυρίων δολαρίων. Πλούσιοι κερδοσκόποι παρέχουν έσοδα για μια ισχυρή βιομηχανία πολυτελών αυτοκινήτων.
Τζάστιν Τζάκσον

Καριέρα

Ο Τζάκσον αγωνίστηκε με την κολεγιακή ομάδα των Σινσινάτι Μπίρκατς από το 2010 ως το 2014 σε 136 αγώνες, με μέσους όρους 5,7 πόντων, 4,7 ριμπάουντ και 1,6 κοψιμάτων. Καλύτερη του σεζόν ήταν η τέταρτη, όπου σημείωνε 11,1 πόντους, 7,3 ριμπάουντ και 2,9 κοψίματα σε 27,8 λεπτά συμμετοχής ανά αγώνα. Ολοκλήρωσε την χρονιά με 219 κοψίματα, τέταρτη καλύτερη επίδοση στην ιστορία του κολεγίου του.
Αφού δεν επιλέχθηκε στα ντραφτ του ΝΒΑ, αγωνίστηκε στο Summer League του 2014 με την ομάδα των Σάρλοτ Χόρνετς. Στις 4 Αυγούστου 2014, υπέγραψε στην ομάδα της Κηφισιάς, αλλά αφέθηκε ελεύθερος πριν αγωνιστεί σε επίσημο αγώνα.
Την 1 Νοεμβρίου του ίδιου έτους, επιλέχθηκε από τους Ρίο Γκράντε Βάλεϊ Βάιπερς στην 18η θέση του ντραφτ της NBA Development League και ανταλλάχθηκε την ίδια ημέρα με την ομάδα των Τέξας Λέτζεντς.
Τον Αύγουστο του 2015, υπέγραψε στους Λόιμα Μπάισονς από την Φινλανδία, όπου παρέμεινε ως τον Ιανουάριο του 2016, όταν συμφώνησε με την πολωνική Τσάρνι Σλουπσκ.
Στις 9 Ιανουαρίου 2017, αφέθηκε ελεύθερος από την πολωνική ομάδα και έντεκα ημέρες αργότερα ανακοινώθηκε η συμφωνία του με τον Άρη Θεσσαλονίκης.
Κατερίνα Χέλμη

Βιογραφία

Έγινε ευρέως γνωστή στο ελληνικό κοινό μέσα από ρόλους σε μερικές από τις πιο αγαπημένες ταινίες του ελληνικού κινηματογράφου. Η πρώτη της εμφάνιση στον κινηματογράφο πραγματοποιήθηκε το 1957 στην ταινία «Μπαρμπαγιάννης Κανατάς» αλλά η μεγαλύτερή της επιτυχία είναι τα «Κόκκινα Φανάρια», όπου είπε την ατάκα «Μην φύγεις Ντορή, θα φαρμακωθώ». Υπήρξε, επίσης, η αντίζηλος της Αλίκης Βουγιουκλάκη στην ταινία «Η αγάπη μας». 
Κατά τη διάρκεια της σταδιοδρομίας της, έχει συμμετάσχει σε περισσότερες από 25 ταινίες και σε 4 τηλεοπτικές σειρές. Έχει ασχοληθεί επίσης με την συγγραφή αρκετών βιβλίων. 
Σύζυγός της ήταν ο καθηγητής και ακαδημαϊκός Κωνσταντίνος Σβολόπουλος. Διαμένει μόνιμα στην Αθήνα.

Πολιτική

Σε αντίθεση με τον σύζυγό της Κωνσταντίνο Σβολόπουλο, ο οποίος ήταν στενός φίλος του Κωνσταντίνου Καραμανλή και διευθυντής του Ιδρύματος Καραμανλή, η Κατερίνα Χέλμη δραστηριοποιήθηκε πολιτικά στο ΠΑΣΟΚ, ως μέλος της Επιτροπής Συνδικαλιστικού Επιστημόνων-Καλλιτεχνών. Στις δημοτικές εκλογές του 1994, εκλέχθηκε δημοτική σύμβουλος του Δήμου Αθηναίων με την παράταξη του Θεόδωρου Πάγκαλου.
Γ΄ Εθνική ποδοσφαίρου ανδρών 2017-2018

Όμιλοι

Οι 8 όμιλοι ορίστηκαν με γεωγραφικά κριτήρια και περιλαμβάνουν 11 εως 15 ομάδες ο καθένας. Η έναρξη του πρωταθλήματος είχε αρχικά οριστεί για τις 17 Σεπτεμβρίου 2017 αλλά μετατέθηκε για την 1η Οκτωβρίου.

Μπαράζ Ανόδου

Στους αγώνες μπαράζ για την άνοδο στη Φούτμπολ Λιγκ θα συμμετέχουν οι 8 νικήτριες ομάδες των ομίλων, οι οποίες θα χωριστούν σε 2 ομίλους  (νικήτριες 1ου-4ου και 5ου-8ου). Οι δυο πρώτες στη βαθμολογία  κάθε ομίλου των αγώνων μπαράζ, έπειτα από διπλούς αγώνες μεταξύ τους θα προβιβαστούν.
Επιστροφή από το πανηγύρι

Περιγραφή

Ο πίνακας εικονίζει μια σκηνή από την καθημερινή ζωή του χωριού. Πρόκειται για μια κυριακάτικη επιστροφή από την εκκλησία που γιορτάζει. Τα παιδιά και οι μεγάλοι είναι φτωχικοί αλλά καλοντυμένοι.
Λεοπόλδος Γουλιέλμος της Αυστρίας

Βιογραφία

Ήταν ο δευτερότοκος γιος του Φερδινάνδου Β΄ της Γερμανίας, Ουγγαρίας, Βοημίας και της Μαρίας-Άννας των Βίττελσμπαχ, κόρης του Γουλιέλμου Ε΄ δούκα της Βαυαρίας.
Γεννήθηκε στο Νόιστατ· ο μεγαλύτερος αδελφός του Φερδινάνδος Γ΄ έγινε βασιλιάς της Γερμανίας, Ουγγαρίας, Βοημίας. Ο Λεοπόλδος-Γουλιέλμος υπηρέτησε ως στρατηγός στον Τριακονταετή Πόλεμο. Στον Γαλλο-Ισπανικό Πόλεμο (1635-59) ήταν διοικητής των Ισπανικών-Κάτω Χωρών δυνάμεων και προσπάθησε το 1648 να καταλάβει το Λενς, αλλά έχασε στη μάχη εκεί. Το 1652 κατέλαβε οχυρά στη βόρεια Γαλλία· οι Γάλλοι, για να ενισχύσουν το βόρειο μέτωπο, μετέφεραν δυνάμεις από την Καταλωνία, έτσι οι Ισπανοί ανακατέλαβαν την Καταλωνία, που είχε επαναστατήσει με τη βοήθεια των Γάλλων. 
Το 1662 απεβίωσε σε ηλικία 48 ετών.
Θυμιανά Χίου

Ο Άγιος Ευστράτιος

Ο Άγιος Ευστράτιος, προς τιμήν του οποίου έχει ανεγερθεί η Εκκλησία του χωριού, είναι ένας εκ των Αγίων Πέντε Μαρτύρων, που έζησαν επί Διοκλητιανού, στο Σεμέντερε της Καππαδοκίας. Ο Ιερός Ναός, θεμελιωθείς το 
1890, περικαλλής για την κόκκινη πέτρα του και επιβλητικός, αποτελεί καύχημα του νησιού. Η Μνήμη του Αγίου Ευστρατίου εορτάζεται στις 13 Δεκεμβρίου, μαζί με τους Αγίους Αυξέντιο, Ευγένιο, Μαρδάριο και Ορέστη. Τα Τίμια Λείψανα των Αγίων Ενδόξων Πέντε Μαρτύρων, βρίσκονται στον ομώνυμο Ι.Ν. Πολυστύλου Καβάλας.
Τέτα Ντούζου

Βιογραφία

Δραστηριοποιήθηκε στον καλλιτεχνικό χώρο τη δεκαετία του '80. Είναι κόρη του Αντρέα Ντούζου και αδερφή του Στηβ Ντούζου, επίσης ηθοποιού. Η μητέρα της, Αναστασία Ντούζου, ήταν γνωστή συγγραφέας βιβλίων μαγειρικής. Έφυγε με την οικογένεια της το 1967, σε πολύ μικρή ηλικία, για την Αμερική για να επιστρέψει στην Ελλάδα το 1980.
Η πρώτη της κινηματογραφική εμφάνιση έγινε στην ταινία Ρόδα, τσάντα και κοπάνα (1982) που σημείωσε μεγάλη εισπρακτική επιτυχία. Παράλληλα σπούδασε ψυχολογία.
Έγινε ιδιαίτερα δημοφιλής και αγαπητή στο κοινό μέσα απο δεκάδες ταινίες (κινηματογράφος και βίντεο) στις οποίες πρωταγωνίστησε, κυρίως χάρη στους αβανταδόρικους ρόλους της χαριτωμένης κοπέλας που υποδυόταν. Έχει συνεργαστεί με μεγάλα ονόματα του ελληνικού κινηματογράφου όπως με Μίμη Φωτόπουλο, Νίκο Ρίζο, Μάρω Κοντού, Στάθη Ψάλτη.

Προσωπική ζωή

Στις αρχές της δεκαετίας του '90 αποφάσισε να αποσυρθεί απο το χώρο του θεάματος για να παντρευτεί τον επιχειρηματία Γιάννη Γεωργιάδη με τον οποίο έχει αποκτήσει μία κόρη, την Αναστασία. Την ίδια περίοδο άνοιξε μπουτίκ ρούχων (Γυναικίων Pret-a-porter) στην οδό Πατησίων κοντα στην ΑΣΟΕ, με το επώνυμό της.
Air Serbia

Ιστορία

Στις 1 Αυγούστου, η Jat Airways και η Etihad Airways έφτασαν σε συμφωνία για στρατηγική συνεργασία. Στο πλαίσιο της συμφωνίας, η Etihad απέκτησε το 49% των μετοχών της Jat Airways και τη διαχείριση των δικαιωμάτων της για περίοδο 5 χρόνων. Η πρώτη της πτήση με την νέα ονομασία έγινε στις 26 Οκτωβρίου 2013 από το Βελιγράδι στο Άμπου Ντάμπι.
Στο σήμα της Air Serbia, απεικονίζεται ένας δικέφαλος αετός, εμπνευσμένος από το Σερβικό εθνόσημο.
Ο τενίστας Νόβακ Τζόκοβιτς και ο παραγωγός Εμίρ Κουστουρίτσα έδωσαν τα ονόματα τους στα δύο πρώτα Airbus, και θα πάρουν μέρος στη σειρά με ονομασία Ζωντανοί Θρύλοι της Σερβίας.

Δομή

H Air Serbia ανήκει από κοινού στη Δημοκρατία της Σερβίας, η οποία κατέχει ποσοστό 51% και h Etihad Airways η οποία έχει μερίδιο  49%.

Aviolet

Τον Μάιο του 2014, η Air Serbia δημιούργησε μία νέα θυγατρική εταιρία, την Aviolet που έχει στον στόλο του 3 Boeing 737-300 με τον κωδικό αερομεταφορέα IATA της Air Serbia (JU). η πλειοψηφία των πτήσεων της Aviolet είναι Charter και η εταιρία λειτουργεί κατά τη διάρκεια της περιόδου των καλοκαιρινών διακοπών. Η πρώτη πτήση με της Aviolet απογειώθηκε από το Βελιγράδι στις 4 Μαΐου 2014 με προορισμό την Αττάλεια.

Προορισμοί

Η πρώτη πτήση στο πλαίσιο της νέας Air Serbia λειτουργεί για διαφημιστικούς σκοπούς. Στις 26 Οκτωβρίου του 2013 έγινε η έναρξη της υπηρεσίας στο Αμπού Ντάμπι,  με την πρώτη υπηρεσία εσόδων που λαμβάνει χώρα την επόμενη ημέρα για την πτήση της επιστροφής από το Αμπού Ντάμπι στο Βελιγράδι.
Από τον Ιούνιο του 2016 , η αεροπορική εταιρεία πραγματοποιεί πτήσεις προς 44 προορισμούς στην Ευρώπη, τη Μεσόγειο, τη Μέση Ανατολή και τη Βόρεια Αμερική.

Πτήσεις μεγάλων αποστάσεων

Στις 23 Ιουνίου το 2016, η Air Serbia πραγματοποιή πτήσεις χωρίς ενδιάμεσο σταθμό μεταξύ του Βελιγραδίου και της Νέας Υόρκης χρησιμοποιώντας ένα Airbus A330-200 μισθωμένο από άλλο εταίρο της Etihad την Jet Airways.
Η διατλαντική υπηρεσία έγινε η πρώτη πτήση χωρίς στάση που λειτουργεί από Σερβικό φορέα μεταξύ της Σερβίας και των Ηνωμένων Πολιτειών από το 1992, όταν είχαν διακοπεί η πλειοψηφία των πτήσεων μεγάλων αποστάσεων.
Όλυμπος Καρπάθου

Κοινότητα Ολύμπου

Η Όλυμπος αποτέλεσε σε όλη τη διάρκεια της Ιταλοκρατίας στα Δωδεκάνησα και μέχρι την ενσωμάτωση των νησιών αυτών στην Ελλάδα (1912-1948) Αυτοδιοίκητο Δήμο (Municipio di Olimpo) και από το 1948 και εντεύθεν ξεχωριστή Αυτοδιοίκητη Κοινότητα του Ελληνικού κράτους. Η συνολική έκταση της Κοινότητας είναι 104.876 km² και στα όριά της περιλαμβάνεται το βόρειο τμήμα της Καρπάθου και το νησί Σαρία. Η Κοινότητα Ολύμπου έχει πληθυσμό 556 κατοίκους και περιλαμβάνει επίσης τους οικισμούς Αυλώνα [ 7 ], Διαφάνι [ 228 ], Όλυμπος [ 270 ] και Τρίστομος [ 6 ] και τη νησίδα Σαρία [45 ]. Το 2010 ενσωματώθηκε στον ενιαίο Καλλικράτειο Δήμο Καρπάθου και έκτοτε αποτέλεσε Τοπική Κοινότητά του, ενώ με τον Νόμο "Κλεισθένης" αποτελεί μια από τις δέκα Κοινότητες του Κλεισθένειου Δήμου Καρπάθου, διοικούμενη από πενταμελές Κοινοτικό Συμβούλιο. 
Η Όλυμπος λόγω της ιδιαίτερης πολιτισμικής της ταυτότητας ορίστηκε ιστορική έδρα του νέου Δήμου Καρπάθου μετά τη σύστασή του στη βάση του Σχεδίου Καλλικράτης, ενώ με ομόφωνη απόφαση του Νομαρχιακού Συμβουλίου Δωδεκανήσου είχε ονομαστεί "Πόλις του ζώντος λαϊκού πολιτισμού της Δωδεκανήσου" (2008).

Ιστορικά στοιχεία

Στην αρχαιότητα οι κυριότερες πόλεις της βόρειας Καρπάθου ήταν η Βρυκούς και η Σάρος που ήταν χτισμένες στα παράλια. Τον 7ο αιώνα μ.Χ. λόγω των επιδρομών, κυρίως των Σαρακηνών πειρατών, οι κάτοικοι των αρχαίων πόλεων εγκατέλειψαν τις αρχικές τους εστίες και αναζήτησαν καταφύγιο σε ορεινότερα και πιο δυσπρόσιτα σημεία του νησιού με αποτέλεσμα να ιδρύσουν τον σημερινό οικισμό Όλυμπος ή Έλυμπος στο τοπικό ιδίωμα. Ο οικισμός χτίστηκε ακολουθώντας την αρχιτεκτονική των μεσαιωνικών νησιωτικών οικισμών και την εικόνα αυτή διατηρεί σχεδόν αναλλοίωτη μέχρι σήμερα. Την ονομασία Όλυμπος την οφείλει στο παλαιότερο όνομα του βουνού στους πρόποδες του οποίου χτίστηκε, και το οποίο σήμερα ονομάζεται Προφήτης Ηλίας. 
Η Όλυμπος παρέμεινε μέχρι πρόσφατα αποκομμένη από τις υπόλοιπες περιοχές της Ελλάδας, ακόμα και από την υπόλοιπη Κάρπαθο με αποτέλεσμα να αναπτύξει μιαν εντελώς ξεχωριστή και ιδιόμορφη πολιτισμική παράδοση, πολλά στοιχεία της οποίας διατηρεί ζωντανά ακόμα. Χαρακτηριστική είναι η παραδοσιακή φορεσιά της περιοχής που φοριέται ακόμα και σήμερα από τις γυναίκες της Ολύμπου. Μέχρι την δεκαετία του 1980 ο δρόμος που συνέδεε τον οικισμό με το υπόλοιπο νησί ήταν ιδιαίτερα δύσβατος με αποτέλεσμα η επικοινωνία του οικισμού με την υπόλοιπη Κάρπαθο να γίνεται κυρίως μέσω θαλάσσης από το λιμάνι του Διαφανίου. Η βελτίωση του οδικού δικτύου βοήθησε πολύ στην τουριστική ανάπτυξη της περιοχής η οποία ήταν ραγδαία μετά το 1990.

Εκπαίδευση

Η Όλυμπος είναι έδρα του Γυμνασίου Ολύμπου Καρπάθου και τριών Λυκειακών Τάξεων του Γενικού Λυκείου Καρπάθου που εδρεύει στο χωριό Απέρι της Καρπάθου. Το Δημοτικό Σχολείο Ολύμπου έχει συγχωνευτεί με το Δημοτικό Σχολείο Διαφανίου και έχει έδρα το Διαφάνι.
J.League

Ιστορία

Πριν από τη σύσταση της J.League, διοργανώτρια αρχή των πρωταθλημάτων των εθνικών κατηγοριών της χώρας ήταν η Japan Soccer League (JSL), η οποία απαρτιζόταν από ερασιτεχνικούς συλλόγους. Με απόφαση της Ιαπωνικής Ποδοσφαιρικής Ομοσπονδίας, η ένωση επαγγελματικού ποδοσφαίρου, J.League, ιδρύθηκε το 1992, με οκτώ συλλόγους από την πρώτη κατηγορία της JSL, μία από τη δεύτερη κατηγορία και τη νεοσύστατη Σιμίζου Σ-Παλς.
Η εναρκτήρια περίοδος του πρωταθλήματος της J.League ξεκίνησε επίσημα με δέκα συλλόγους στις 15 Μαΐου του 1993, όταν η Βέρντι Καβασάκι φιλοξένησε την Γιοκοχάμα Φ. Μαρίνος στο Εθνικό Στάδιο Κασιμιγκαόκα. Παρά την επιτυχία κατά τα πρώτα τρία χρόνια, στις αρχές του 1996 η παρουσία φιλάθλων στις κερκίδες μειώθηκε ραγδαία. Το 1997, η μέση προσέλευση ήταν 10.131, σε σύγκριση με πάνω από 19.000 το 1994.
Η υποδομή του πρωταθλήματος άλλαξε σε μεγάλο βαθμό το 1999. Το πρωτάθλημα απέκτησε εννέα ομάδες από την ημιεπαγγελματική Ιαπωνική Φούτμπολ Λιγκ (JFL) και με μία ακόμη ομάδα από τη J.League δημιουργή8ηκε ένα σύστημα δύο κατηγοριών. Η πρώτη κατηγορία (J1) με δεκαέξι ομάδες και η δεύτερη κατηγορία (J2) με δέκα ομάδες. Η δευτέρου επιπέδου Ιαπωνική Φούτμπολ Λιγκ μετεξελίχθηκε σε τρίτου επιπέδου Ιαπωνική Φούτμπολ Λιγκ.
Μεταξοχώρι Ηρακλείου

Ιστορικά στοιχεία

Το χωριό αναφέρεται το 1583 στον Καστροφύλακα με την ονομασία Caco Chorio με 103 κατοίκους.Η μετονομασία του από Κακό Χωριό σε Μεταξοχώρι οφείλεται στις πολλές μουριές. Κατά την περίοδο της Τουρκοκρατίας κατοικούνταν μόνο από Τούρκους, όπως και τα Αρμανώγεια. Το 1834 στο χωριό βρίσκονταν μόνο 10 τουρκικές οικογένειες και το 1881 114 Τούρκοι. Πολλοί από τους σημερινούς κατοίκους έχουν καταγωγή από τα Ανώγεια Μυλοποτάμου.
Τα Αρμανώγεια αναφέρονται το 1583 με το όνομα Armanoia και Arimanogia και με 66 κατοίκους.
Ξηρόβρυση Κιλκίς

Γεωγραφία - Ιστορία

Η Ξηρόβρυση βρίσκεται στο κέντρο του νομού και απέχει 10 χλμ. βόρεια της πόλης του Κιλκίς και 56,5 χλμ. βόρεια της Θεσσαλονίκης. Οι κάτοικοί του είναι κυρίως πρόσφυγες από Πόντο, Καύκασο και Ανατολική Θράκη, αλλά και Σαρακατσάνους. Οι πρόσφυγες εκ Καυκάσου ήρθαν από το χωριό Γιαλνιζτζάμ της περιοχής Σαρήκαμις Καρς και oι πρόσφυγες εκ Πόντου από το χωριού Βαρενού (πλησίον Κρώμνης και Ίμερας της ευρύτερης περιοχής Αργυρούπολης).  Το δημοτικό σχολείο της Ξηρόβρυσης λειτουργούσε από το 1930 περίπου μέχρι τα μέσα της δεκαετίας του 90 περίπου. Επιπλέον η Ξηρόβρυση δεν έχει Γυμνάσιο και Λύκειο. Όμως στην Ξηρόβρυση λειτουργεί το Πολιτιστικό Κέντρο του χωριού και τελεί διάφορες διοργανώσεις. Στο κέντρο περίπου του χωριού δεσπόζει η εκκλησία της Παναγίας Θεοτόκου με ύψος καμπαναριού περίπου 9 μέτρα και ύψος τρούλου περίπου 12 μέτρα μαζί με τον σταυρό. Ο αρχιτεκτονικός ρυθμός της εκκλησίας είναι βασιλική με τρούλο και φυσικά δεν θα μπορούσε να λείπει και ένα προαύλιο στρωμένο με γρασίδι να διακοσμεί την πρόσοψη του ναού.

Η σφαγή αμάχων το 1946

Στις 20 Νοεμβρίου 1946, παραστρατιωτικοί του Λαζίκ και του Μπαντουβάκη σκότωσαν 47 άμαχους κατοίκους της Ξηρόβρυσης, κατέστρεψαν 50 σπίτια και έσφαξαν πολλά αιγοπρόβατα. Τα περισσότερα από τα θύματα ήταν γυναίκες και παιδιά ενώ μετά την καταστροφή το χωριό, που την εποχή εκείνη αριθμούσε 465 κατοίκους, ποτέ δεν ανέκαμψε. Σύμφωνα με τον ιστορικό Γιώργο Μαυρογορδάτο ήταν από τις πιο χαρακτηριστικές ενέργειες της περιόδου 1945 έως δημοψήφισμα 1946 σε έναν "μονομερή εμφύλιο της μοναρχικής δεξιάς εναντίον των ανυπεράσπιστων αντιπάλων της - ουσιαστικά κάθε πολιτικής απόχρωσης"

Ονομασία - Διοικητικά

Η παλαιότερη ονομασία του χωριού ήταν Σερσεμλί ή Σερσεμλή και με το όνομα αυτό αναφέρεται το 1919 στο ΦΕΚ 48Α-05/03/1919 να  προσαρτάται στην τότε κοινότητα Κιλκίς του νομού Θεσσαλονίκης. Το 1927 μετονομάστηκε σε Ξερόβρυση. Σύμφωνα με το πρόγραμμα Καλλικράτης, μαζί με το Κιλκίς, την Αργυρούπολη, το Ζαχαράτο, την Κολχίδα, το Μεταλλικό και το Σεβαστό αποτελούν την δημοτική κοινότητα Κιλκίς που ανήκει στη δημοτική ενότητα Κιλκίς του δήμου Κιλκίς και σύμφωνα με την απογραφή 2011 έχει πληθυσμό 171 κατοίκους. Στην απογραφή του 2001 είχε 172 κατοίκους.
1090 Σουμίντα

Φυσικά χαρακτηριστικά

Η μέση διάμετρος της Σουμίντα εκτιμάται σε 11 χιλιόμετρα. O φασματικός τύπος της είναι άγνωστος, ενώ το άλβεδό της επίσης δεν είναι γνωστό με ακρίβεια. Η Σουμίντα περιστρέφεται γύρω από τον εαυτό της μία φορά κάθε 2 ώρες και 43 λεπτά, μία μάλλον γρήγορη περιστροφή.
Ναός του Ποσειδώνα στον Τάραντα

Ιστορικό της ανεύρεσης

Τον 10ο αιώνα τα ερείπια του ναού μετατράπηκαν σε τόπο χριστιανικής λατρείας. Από τον 14ο αιώνα και μετά τα υλικά του λεηλατήθηκαν. Αργότερα τα ερείπια του ναού βρίσκονταν στην εκκλησία Σάντα Τρινιτά στην αυλή του Ωδείου των μοναχών της Αγίας Τριάδας, στην οικία Μαστρονούτζι και στη Μονή των Σελεστίνι. Στις αρχές του 18ου αιώνα υπήρχαν δέκα κίονες, οι οποίοι μετακινήθηκαν σε άλλη θέση κατά την διάρκεια οικοδομικών εργασιών στη Μονή το έτος 1729 και από τότε χάθηκαν. Στα τέλη του 19ου αιώνα ο αρχαιολόγος Λουίτζι Βιόλα ερμήνευσε τον ναό ως ιερό του Ποσειδώνα. Ακολούθησαν η κατεδάφιση της μονής το 1926 και της εκκλησίας το 1973. Σήμερα έμειναν μόνο δύο κίονες δωρικού ρυθμού και μια βάση με τρεις σπονδύλους, δείγματα της μνημειώδους αρχιτεκτονικής της Μεγάλης Ελλάδας.
Θεοχάρης (όνομα)

Το Θεοχάρης είναι ανδρικό όνομα, ενώ απαντάται και ως επώνυμο.

Ονομαστική εορτή

Γιορτάζει την Τετάρτη της διακαινησίμου εβδομάδας μετά το Πάσχα, γιορτή των Ηπειρωτών Αγίων Θεοχάρη και Αποστόλου των Αυταδέλφων. Τιμάται ιδιαιτέρως στην Άρτα όπου βρίσκεται και Ιερός Ναός αφιερωμένος στην μνήμη τους. Επίσης εορτάζει στις 20 Αυγούστου, ημέρα μνήμης του Αγίου Θεοχάρη του Νεαπολίτη, νεομάρτυρος από την Μικρά Ασία.Επίσης γιορτάζει και τα Θεοφάνεια.

Ετυμολογία

Προέρχεται από τις λέξεις θεός και χάρη.
Πάνος Μάρκοβιτς

Βιογραφικά στοιχεία

Ο Μάρκοβιτς γεννήθηκε στη Δράμα, ωστόσο μεγάλωσε στη Θεσσαλονίκη.

Ποδοσφαιριστής

Ως ποδοσφαιριστής ο Μάρκοβιτς αγωνίστηκε στον ΠΑΟΚ από το 1945 ως το 1951, με τον οποίο κατέκτησε το πρωτάθλημα της Ε.Π.Σ. Μακεδονίας το 1947-48, το μοναδικό τίτλο της καριέρας του ως ποδοσφαιριστής. Στη συνέχεια ασχολήθηκε με την προπονητική.

Προπονητής

Ξεκίνησε την προπονητική του καριέρα στη Δόξα Δράμας το 1952, σε ηλικλία 27 ετών. Ο πρόεδρος της Δόξας Αντώνης Καστρινός τον έστειλε σε σχολή προπονητών στην Ιταλία και του εμπιστεύτηκε την ομάδα. Ο Μάρκοβιτς εργάστηκε στη Δόξα από το 1952 ως το 1955 με παίκτες 16 ως 20 ετών και ουσιαστικά δημιούργησε τη μεγάλη ομάδα της δεκαετίας του '50 με τους αδελφούς Λουκανίδη, Παύλο Γρηγοριάδη, Βασίλη Ιωάννου κ.ά. Την οδήγησε στον τελικό του Κυπέλλου Ελλάδος το 1954, όπου έχασε από τον Ολυμπιακό με 0-2. 
Στη συνέχεια, ως τα μέσα της δεκαετίας του '60, δούλεψε στον Ηρακλή, στο  Θερμαϊκό Θεσσαλονίκης, στον Απόλλωνα Καλαμαριάς και στον Πιερικό.
Το 1966-67 διετέλεσε προπονητής της Εθνικής Ελλάδος για δύο ματς. Συγκεκριμένα στις 16 Οκτωβρίου 1966 στον αγώνα Ελλάδα-Φινλανδία: 2-1 για τα προκριματικά του Κυπέλλου Εθνών και στις 15 Φεβρουαρίου 1967, μαζί με το Λάκη Πετρόπουλο, στο φιλικό Ελλάδα-Λιβύη: 4-0. Αν και είχε συμβόλαιο με την Ε.Π.Ο., τον Απρίλιο του 1967 διώχθηκε από την εθνική ομάδα από τους δικτάτορες.
Τα επόμενα χρόνια εργάστηκε στον Εθνικό Πειραιά, στην Προοδευτική και το 1972-1975 στον ΑΠΟΕΛ, με το οποίο κατέκτησε το ντάμπλ στην Κύπρο το 1973 και το 1973-74 αγωνίστηκε στο ελληνικό πρωτάθλημα Α΄ Εθνικής. Κατάφερε έπειτα από αγώνες μπαράζ να τερματίσει στη 13η θέση και να γίνει η πρώτη κυπριακή ομάδα που δεν υποβιβάστηκε αμέσως από την Α΄ Εθνική, όπως συνέβαινε μέχρι τότε.
Η επόμενη μεγάλη του προπονητική επιτυχία ήταν η κατάκτηση του Κυπέλλου Ελλάδος 1979 με τον Πανιώνιο. Ανέλαβε το σύλλογο στη μέση της χρονιάς, κατάφερε να τον σώσει από τον υποβιβασμό και στο τέλος να κατακτήσει το Κύπελλο Ελλάδος. Απέκλεισε στα προημιτελικά τον Άρη Θεσσαλονίκης ανατρέποντας με το εντυπωσιακό 5-1 στο Στάδιο Νέας Σμύρνης το 2-5 που είχε ηττηθεί στο Γήπεδο Χαριλάου και στα ημιτελικά τον Ολυμπιακό (νίκη με 2-1 στη Νέα Σμύρνη, ήττα με 3-2 στο Φάληρο). Στον τελικό νίκησε 3-1 την πρωταθλήτρια ΑΕΚ των Μπάγεβιτς, Μαύρου, Δομάζου, Νικολούδη κλπ. 
Στον Πανιώνιο εργάστηκε άλλες δυο σεζόν, το 1981-82 και το 1982-83. Το 1983-1985 επέστρεψε στο ΑΠΟΕΛ, με το οποίο πήρε το Κύπελλο Κύπρου το 1984, και στη συνέχεια σε διάφορες ομάδες το 1992.
Ματτέο Β΄ Βισκόντι

Βιογραφία

Ήταν ο πρωτότοκος γιος του Στέφανο Βισκόντι και της Βαλεντίνας Ντόρια. Ο θείος του Λουκίνο Βισκόντι κυβερνήτης του Μιλάνου τον εξόρισε στο Μονφερά και όταν απεβίωσε το 1349, ο Ματτέο Β΄ επέστρεψε το επόμενο έτος. Όταν το 1354 απεβίωσε ο θείος του Τζοβάννι Βισκόντι κυβερνήτης του Μιλάνου, έγινε με τους αδελφούς του συγκυβερνήτης και του δόθηκαν οι περιοχές Λόντι, Πιασέντσα, Πάρμα και Μπολόνια.
Έπειτα από ένα δείπνο, απεβίωσε. Η μητέρα του και άλλοι είπαν πως τον δηλητηρίασαν οι αδελφοί του: ο Γκαλεάτσο Β΄ και ο Μπερναμπό έμειναν συγκυβερνήτες του Μιλάνου.
Διασυλλογικό πρωτάθλημα Ελλάδας επιτραπέζιας αντισφαίρισης γυναικών

Το διασυλλογικό πρωτάθλημα Ελλάδας επιτραπέζιας αντισφαίρισης γυναικών ξεκίνησε τη σαιζόν 1960−1961. Διεξάγεται κάθε χρόνο από την Ελληνική φίλαθλη ομοσπονδία επιτραπέζιας αντισφαίρισης. Πολυνίκης του θεσμού με 19 κατακτήσεις είναι ο Ολυμπιακός και πρωταθλήτρια ομάδα για το 2019 είναι ο Δ.Α.Ο. Ταύρου.
Επιχείρηση 14f13

H επιχείρηση 14f13, αποκαλούμενη επίσης "Sonderbehandlung (ειδική μεταχείριση) 14f13", ήταν επιχείρηση  μαζικής δολοφονίας -μέσω ευθανασίας- φυλακισμένων των στρατοπέδων συγκέντρωσης και εργασίας της Ναζιστικής κυβέρνησης της Γερμανίας. 

Η επιχείρηση που διεξήχθη υπό την αιγίδα της «Υπηρεσίας του Ράιχ για τα σανατόρια και τα νοσοκομεία» (Reichsarbeitsgemeinschaft Heil- und Pflegeanstalten), είναι μέρος της γενικότερης επιχείρησης μαζικής εξόντωσης ανεπιθύμητων προσώπων στο Ράιχ, την γνωστής με την κωδική ονομασία "Τ-4" ή "Aktion T4" 

Αποκαλούμενη επίσης επιχείρηση ανάπηρος η συγκεκριμένη επιχείρηση είχε ως στόχο τη θανάτωση κατόπιν επιλογής των ακατάλληλων για εργασία και των ανίατα ασθενών φυλακισμένων. Η αρχική επιχείρηση διάρκεσε από το 1941 έως το 1944 καλύπτοντας αργότερα και άλλες ομάδες κρατουμένων στα στρατόπεδα συγκέντρωσης.